आपने कहा कि हम स्वयं अपने भाग्य विधाता है तथा हम हमारी स्मरण शक्ति के साथ ही शक्तिशाली मन बना सकते है। आज हमे शक्तिशाली मन बनाने की आवश्यकता है। एक शक्तिशाली मन ही सफलता की उंचाईयों को छू सकता है। भोजन के संबंध में आपने बताया कि दुनिया के जितने भी महान व्यक्ति हुए है, वे शाकाहारी ही है, इसलिए हमे पूर्णतः शुद्ध, शाकाहारी भोजन ही करना चाहिए। जिससे हमारे मन में अच्छे विचार आए। हम आज अपने शरीर को ही आत्मा समझ बैठे है, जबकि आत्मा का स्वरूप शरीर से भिन्न है, परन्तु आत्मा शरीर के अंदर ही रहती है, अतः हमे आत्मा के स्वरूप को समझना होगा और हमे यह महसूस करना होगा कि हमारी आत्मा एक सर्व शक्तिमान आत्मा है, एक शांत स्वरूप आत्मा है, एक शक्ति स्वरूप आत्मा है एवं एक चेतन्य शक्ति के रूप में हमारी आत्मा हमारे साथ है। कार्यक्रम में बड़ी संख्या में शहर के गणमान्य नागरिक, प्राध्यापक अभिभाषक, पाॅलिटेक्निक काॅलेज के छात्र एवं महिलाएं उपस्थित थी।